ดาวโจนส์ปิดพุ่งกว่า600จุด/น้ำมันทรงตัว/ทองบวก
หุ้นดาวโจนส์ปิดพุ่ง 618.34 จุดขานรับข่าวรับสหรัฐเตรียมปิดฉากสงครามการค้ากับจีน ด้านราคาเพิ่มขึ้น 1 เซนต์ ขณะที่ทองคำบวก5.70 ดอลลาร์
24 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 31,880.24 จุด พุ่งขึ้น 618.34 จุด หรือ +1.98%, ดัชนี เอสแอนด์พี 500 ปิดที่ 3,973.75 จุด เพิ่มขึ้น 72.39 จุด หรือ +1.86% และดัชนีแนสแดค ปิดที่ 11,535.27 จุด เพิ่มขึ้น 180.66 จุด หรือ +1.59% ได้ปัจจัยหนุนจากรายงานข่าวที่ว่าประธานาธิบดีโจ ไบเดนส่งสัญญาณยุติการทำสงครามการค้ากับจีนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน เพิ่มขึ้น 1 เซนต์ ปิดที่ 110.29 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม เพิ่มขึ้น 87 เซนต์ ปิดที่ 113.42 ดอลลาร์ต่อบาร์เรลราคาทองคำโคเม็กซ์งวดส่งมอบเดือนมิถุนายน เพิ่มขึ้น 5.70 ดอลลาร์ ปิดที่ 1,847.80 ดอลลาร์ต่อออนซ์